Foto: Peter Nicholls/REUTERS GRU sobiq polkovnigi Sergey Skripalni zaharlash uchun qo‘llangan modda uning qizi chamadonida bo‘lgan. Bu haqda Telegraph gazetasi maxsus xizmatlardagi manbalarga tayangan holda xabar qilmoqda. Manbalar so‘ziga ko‘ra, ayolning qandaydir buyumi – kiyimi yoki kosmetikasi modda bilan to‘yintirilgan bo‘lgan. Bu aynan qayerda yuz bergani esa noma’lumligicha qolmoqda. Turli xabarlarga ko‘ra, britaniyalik tergovchilar Skripal zaharlangan modda turini 96 foizlik ehtimol bilan to‘g‘ri topishgan. Eslatib o‘tamiz, avvalroq Buyuk Britaniyaning O‘zbekistondagi elchixonasi Skripal ishi bo‘yicha bayonot bergandi.